Kvalitetsstandard for ferieture i botilbud og bofællesskaber i Social- og Sundhedsafdelingen

Februar 2024

|  |  |
| --- | --- |
| **Overskrift**  | **Indhold**  |
| Lovgrundlag  | Servicelovens §85 og 107.Denne kvalitetsstandard omhandler ikke visitation og udmåling af hele støtten efter de to pågældende paragraffer. Standarden beskriver alene hvordan botilbud og bofællesskaber i Social- og Sundhedsafdelingen udmønter støtten ift. ledsagelse på ferieture. |
| Målgruppe | Målgruppen er borgere, der bor i Skive Kommunes botilbud og bofællesskaber i Social- og Sundhedsafdelingen. Der er tale om borgere som bor i botilbud efter § 107, eller modtager § 85-støtte i et botilbud eller bofællesskab efter Almenboliglovens § 105.  |
| Formålet med ydelsen/indsatsen | Formålet med at yde socialpædagogisk ledsagelse på ferieture er at borgeren får mulighed for at afholde ferie uden for sin bopæl.  |
| Ydelsesomfang | Som borger i et botilbud eller bofællesskab i Social- og Sundhedsafdelingen har man som udgangspunkt mulighed for at komme på 1 årlig ferietur af 3-5 dages varighed.  |
| Indhold i ydelsen/indsatsen | Ferierne er fortrinsvis gruppebaserede og arrangeres af tilbuddet efter samråd med borgerne. Det er således tilbuddet, der fastsætter feriens destination, tidspunkt og antallet af deltagere ud fra faglige og praktiske hensyn. Ferierne foregår som udgangspunkt i sommerhus, feriecenter eller lignende i Danmark.Såfremt en borger har behov for et andet ferietilbud, skal tilbuddet på baggrund af en konkret og individuel vurdering træffe afgørelse herom. Afgørelsen udmøntes inden for tilbuddets samlede økonomiske ramme. |
| Krav til borgeren  | Borgerne skal betale for egne rejseomkostninger, så som billet, transport, ophold, forplejning, entreer mm. |
| Klageadgang | Socialpædagogisk ledsagelse på ferieture indgår som en del af den ydelse borgeren er visiteret til. Der træffes ikke særskilt afgørelse herom. En klage der vedrører ferieture vil derfor være en klage over tilbuddets serviceniveau. Klagen skal derfor rettes til Kommunalbestyrelsen i Skive Kommune. |